สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 9 มี.ค. 61
9 มี.ค. 2561

ดัชนีดาวโจนส์ตลาดหุ้นนิวยอร์กปิดดีดตัวขึ้นเมื่อคืนนี้ (8 มี.ค.) หลังจากประธานาธิบดีโดนัลด์ ทรัมป์แห่งสหรัฐ ได้ลงนามในคำสั่งประธานาธิบดี เพื่อใช้มาตรการเรียกเก็บภาษีนำเข้าเหล็กและอลูมิเนียม แต่ยกเว้นแคนาดาและเม็กซิโก พร้อมส่งสัญญาณเปิดทางให้ประเทศอื่นๆสามารถเจรจากับสหรัฐเพื่อขอการยกเว้นภาษีดังกล่าวได้
ดัชนีเฉลี่ยอุตสาหกรรมดาวโจนส์ปิดที่ 24,895.21 จุด เพิ่มขึ้น 93.85 จุด หรือ +0.38% ดัชนี S&amp;P500 ปิดที่ 2,738.97 จุด เพิ่มขึ้น 12.17 จุด หรือ +0.45% และดัชนี Nasdaq ปิดที่ 7,427.95 จุด เพิ่มขึ้น 31.30 จุด หรือ +0.42%
 
ตลาดหุ้นยุโรปปิดบวกเมื่อคืนนี้ (8 มี.ค.) หลังจากธนาคารกลางยุโรป (ECB) มีมติคงอัตราดอกเบี้ยนโยบายในการประชุมเมื่อวานนี้ นอกจากนี้ นักลงทุนยังขานรับนายมาริโอ ดรากี ประธาน ECB ที่ได้ปรับเพิ่มคาดการณ์การขยายตัวทางเศรษฐกิจของยูโรโซน
ดัชนี Stoxx Europe 600 พุ่งขึ้น 1.1% ปิดที่ 376.62 จุด ซึ่งเป็นการปรับตัวขึ้นแข็งแกร่งที่สุดนับตั้งแต่วันที่ 28 ก.พ.ปีนี้
ดัชนี DAX ตลาดหุ้นเยอรมันปิดที่ 12,355.57 จุด เพิ่มขึ้น 110.21 จุด หรือ +0.90% ดัชนี CAC-40 ตลาดหุ้นฝรั่งเศสปิดที่ 5,254.10 จุด เพิ่มขึ้น 66.27 จุด หรือ +1.28% ดัชนี FTSE 100 ตลาดหุ้นลอนดอนปิดที่ 7,203.24 จุด เพิ่มขึ้น 45.40 จุด หรือ +0.63%
 
ตลาดหุ้นลอนดอนปิดบวกเมื่อคืนนี้ (8 มี.ค.) ขานรับธนาคารกลางยุโรป (ECB) มีมติคงอัตราดอกเบี้ยนโยบายในการประชุมเมื่อวานนี้ นอกจากนี้ ประธาน ECB ยังได้ปรับเพิ่มคาดการณ์การขยายตัวทางเศรษฐกิจของยูโรโซน
ทั้งนี้ ดัชนี FTSE 100 ตลาดหุ้นลอนดอนปิดที่ 7,203.24 จุด เพิ่มขึ้น 45.40 จุด หรือ +0.63%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (8 มี.ค.) เนื่องจากนักลงทุนยังคงวิตกกังวลเกี่ยวกับการผลิตน้ำมันและสต็อกน้ำมันที่เพิ่มขึ้นของสหรัฐ นอกจากนี้ การแข็งค่าของสกุลเงินดอลลาร์ยังสร้างแรงกดดันต่อสัญญาน้ำมันดิบเช่นกัน
สัญญาน้ำมันดิบ WTI ส่งมอบเดือนเม.ย. ร่วงลง 1.03 ดอลลาร์ หรือ 1.7% ปิดที่ 60.12 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. ลดลง 73 เซนต์ หรือ 1.1% ปิดที่ 63.61 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (8 มี.ค.) โดยได้รับปัจจัยลบจากการแข็งค่าของสกุลเงินดอลลาร์ นอกจากนี้ นักลงทุนยังชะลอการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคเกษตรในวันนี้ เพื่อจับสัญญาณการปรับขึ้นอัตราดอกเบี้ยของธนาคารกลางสหรัฐ (เฟด)
สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 5.90 ดอลลาร์ หรือ 0.4% ปิดที่ 1,321.70 ดอลลาร์ดอลลาร์/ออนซ์
สัญญาโลหะเงินส่งมอบเดือนพ.ค. ขยับขึ้น 0.6 เซนต์ หรือ 0.04% ปิดที่ 16.5 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 90 เซนต์ หรือ 0.09% ปิดที่ 952.3 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 6.55 ดอลลาร์ หรือ 0.7% ปิดที่ 965.60 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (8 มี.ค.) เนื่องจากนักลงทุนคลายความวิตกกังวลเกี่ยวกับสงครามการค้า หลังจากทำเนียบขาวเปิดเผยว่า สหรัฐจะยกเว้นการเก็บภาษีนำเข้าเหล็กและอลูมิเนียมจากแคนาดาและเม็กซิโก และอาจจะพิจารณายกเว้นภาษีนำเข้าสินค้าดังกล่าวจากประเทศอื่นๆบางประเทศ
ดอลลาร์แข็งค่าขึ้นเมื่อเทียบกับเงินเยนที่ระดับ 106.23 เยน จากระดับ 106.08 เยน และแข็งค่าขึ้นเมื่อเทียบกับฟรังก์สวิสที่ระดับ 0.9514 ฟรังก์ จากระดับ 0.9436 ฟรังก์
ยูโรอ่อนค่าลงสู่ระดับ 1.2307 ดอลลาร์ จากระดับ 1.2405 ดอลลาร์ ขณะที่เงินปอนด์อ่อนค่าลงแตะระดับ 1.3803 ดอลลาร์ จากระดับ 1.3894 ดอลลาร์ และดอลลาร์ออสเตรเลียอ่อนค่าลงแตะระดับ 0.7792 ดอลลาร์สหรัฐ จากระดับ 0.7817 ดอลลาร์สหรัฐ